ร้านนี้เป็นร้านที่บรรยากาศดีมากเพราะนั่งทานไป ชมพระปรางค์วัดอรุณไปซึ่งสวยมาก ถ้ามาช่วงเย็นสามารถจอดรถฟรีได้ตรงที่จอดรถของวัดโพธิ์ซึ่งข้ามถนนมาก็ถึง วันนี้มาทานอาหารฝรั่ง ปกติร้านนี้มีอาหารไทยด้วย แต่มาทีไรก็อาหารฝรั่งทุกที ริซอตโต้ซีฟู้ด ชอบมากค่ะ ออกครีมๆคล้ายคาโบนารา มีกุ้ง หอย ปลาหมึก จานนี้ติดใจ ส่วนซุปปูจะออกเบาๆหน่อยเพราะเป็นซุปใสมะเขือเทศ และราวิโอลีสามสี จานนี้ไม่ค่อยติดใจนัก แต่โดยรวมอาหารแล้วดีค่ะ